EN NETFLIX-SERIE
KUNSTNEREN
NYHEDER - DEMONSTRATIONER MOD SPOTIFY
Tjekker du din puls?
- Undskyld? - Tjekker du din puls?
Nej. Tak, fordi du kom på en søndag.
Det var så lidt.
Er Jim her?
- Ja, han venter i pavillonen. - Okay, godt.
- Jim! - Daniel.
- Godt at se dig. Hvordan har du det? - Godt, og dig?
- Godt. Tak, fordi du kom. - Så lidt.
Det er altid en fornøjelse at komme og få lavet noget.
- Ja. - Hvordan går det med Arsenal?
Dårligt, de tabte igen.
- De ville klare sig bedre under dig. - Dine ord, ikke mine.
Så…
Som du ved, har vi et akut behov for at øge indtjeningen
eller i det mindste reducere omkostningerne.
Hvis virksomheden skal blomstre, må vi reducere udgiften på musikken.
Derfor tilbragte vi de sidste par år på at teste Discovery Max,
og nu har vi endelig brugbare data.
Ja, og…?
- Fuldstændig fantastisk. - Ja?
Kunstnerne har set deres fanbase eksplodere. De elsker det.
- Okay. - De bliver promoveret.
Og så ser de en lyttervækst på 40, 50, endda 100 procent.
Billetsalg og salg af merchandise stiger…
Alle, der prøvede det, ville gøre det igen.
Hvorfor bruger vi det ikke på tværs af virksomheden?
Fordi det er meget omstridt.
Vi promoverer kun bands, der indvilliger i at betale en del af deres royalties.
Kunstnerens samtykke er alt. Vi tager ikke en krone for det.
Det er en win-win-situation, en ny forretningsmodel til en ny branche.
Musikernes fagforening kalder det bestikkelse.
Og senator Madison Landy i det amerikanske senat
skrev et brev til Spotify og udtrykte bekymring over,
at vi deltager i konkurrencebegrænsende aktiviteter.
Det er fandeme ikke godt.
Sagen er, at 70 procent af alt, vi tjener på musikken,
ryger direkte tilbage til pladeselskaberne. 70 procent!
Hvilke andre virksomheder må håndtere den slags omkostninger?
Discovery Max er Spotify, der gør tingene på sin egen måde.
Vi viser innovation, omformer musikken.
Vi lægger magten i musikernes hænder.
Ved at halvere deres royalties.
Hvis vi ikke skubber grænser, vil vi ikke overleve.
Hør. Det, du og dit hold har gjort, er fantastisk, og jeg elsker det,
men vi må tage ét skridt ad gangen. Jeg mener…
For nu, lad os lancere det på en måde, der holder alle på vores side.
- Hej. - Hej.
- Hvordan var mødet? - Det var godt.
Er det den nye arkitekt?
- Det er præcis, hvad det er. - Ja, okay.
- River vi det hele ned? - Ja. Ja, det tror jeg.
Skal jeg hente børnene?
- Nej, det gør din mor. - Åh, okay.
Du… Er du ikke bekymret? Over demonstrationerne?
- Nej. - Nej?
Men jeg kan se, du er.
Jeg er bekymret for, de vil prøve at give dig skylden.
Det vil de ikke.
Se her. Denne sanger har været på Spotify siden begyndelsen.
Ved du, hvorfor hun bliver? Fordi hun ved, vi er de bedste.
Så enkelt er det. Det lover jeg.
Spotify, vi vil have…
En lille, men ihærdig gruppe
har demonstreret i tre uger udenfor Spotifys hovedkvarter.
Vi er alle aktivister nu. De har tvunget os til det.
Demonstrationens leder, Nadja Johansson, en tidligere musiker,
der føler sig tvunget til at handle på grund af situationen…
Lad os se… Ved du hvad? Vi gør det senere.
Du skal i skole. Du må ikke komme for sent i dag.
Må jeg få en iPhone?
Jeg har ikke råd til en iPhone, skat.
Men alle mine venner har en.
Det ved jeg, men…
Der er mad i køleskabet.
Jeg arbejder sent i aften.
Og efter arbejde skal jeg spille koncert.
Og jo flere koncerter jeg spiller, desto tættere er vi på en iPhone.
- Ikke? - Jo.
Afsted med dig. Glem ikke din taske.
Jeg står her med Spotifys direktør Daniel Ek.
Hvad siger du til aktieindehaverne, der er bekymrede over reaktionerne?
Nej, jeg er ikke bekymret over det.
Der vil altid være folk, der er imod succes…
Dørene lukker.
JEG ELSKER DET
Stueetagen.
DANIEL EK - KAN DET STADIG SKE?
GIV DIN PLAYLISTE ET NAVN
GODE TIDER
TILFØJ SANGE MY KIND OF WOMAN BOBBI T
- God koncert. - Tak.
- Jeg har overført pengene. - Ja, super. Vi ses.
Vi ses. Pas på dig selv.
Du har kun betalt halvdelen. Hvad foregår der?
Jeg solgte ikke så mange øl i dag som sidste gang eller gangen før.
Vent. Jeg spillede en koncert, som du hyrede mig til.
Men skal jeg gå konkurs bare for at lade dig spille?
Jeg mener, du får PR ved at spille her. Folk går hjem og streamer din musik.
Det er godt for dig.
LIVEMUSIK I AFTEN!
DANIEL EK TILFØJEDE EN SANG AF BOBBI T.
Okay… Jeg ved ikke, hvordan det her vil gå,
men jeg har nået et punkt, hvor jeg ikke kan gøre mere.
Jeg er musiker.
Jeg har udgivet og skrevet seks album i de sidste ti år.
Jeg har flere hits. Mine sange spilles 200,000 gange månedligt på Spotify.
Men jeg kan stadig ikke betale husleje.
Jeg tager alle koncerter, jeg kan, jeg arbejder ved siden af
bare for at få lov at lave musik.
Selvom jeg fortæller mig selv, at det snart bliver bedre,
hvis jeg skriver den rigtige sang eller kommer på den rette playliste.
Men sandheden er, at systemet er i stykker.
Musikindustrien tjente 23 millioner dollar sidste år.
Pladeselskaberne blomstrer.
De tjener endda flere penge, end de gjorde før piratkopiering.
De ti mennesker, der tjener flest penge i Sverige,
kommer fra den samme streamingtjeneste hvert år.
På trods af det kan kunstnerne, der laver musik til deres platform,
knap nok overleve.
Daniel…
I dag syntes du godt om en af mine sange.
Du tilføjede den til din playliste, hvilket er fantastisk.
Men hvis du virkelig kunne lide den, så sæt dig ned og tal med os.
Hjælp os med at få en ny diskussion om streaming.
Hjælp os med at etablere et nyt system, en musikbranche, hvor vi kan overleve.
BOBBI T SYSTEMET ER I STYKKER
Nadja? Hvad sker der?
Jeg elsker dig! Du er fantastisk! Åh, hvor er du vild! Tak!
- Har du mistet fatningen? - Nej, dit opslag!
Du har gjort mere med én video, end vi har gjort med 15 demonstrationer.
Og det er perfekt, at det var dig!
Det er virkelig godt at høre, men jeg må få Naomi klar til skole.
Og så skal jeg på arbejde, så…
Tager du pis på mig? Det her er så stort!
Hvad fanden snakker du om?
- Er alt okay? - Helt bestemt.
Jeg ved, du afviste det her for længe siden, og…
Du kan måske ikke lide, jeg bringer det op, men i denne situation…
Undskyld, jeg afbryder, men har du set nyhederne?
- Nej. - Gør det.
BARNDOMSVEN UDFORDRER DANIEL EK
Bobbi Thomasson, musiker og barndomsven af Daniel Ek,
lagde en følelsesladet og personlig video på sin Instagram story i går.
Daniel, i dag syntes du godt om en af mine sange.
Du tilføjede den til din playliste, hvilket er fantastisk.
Men hvis du virkelig kunne lide den, så sæt dig ned og tal med os.
Siden i aftes er videoen blevet delt mere end 12,000 gange
og får støtte fra andre musikere.
Alle sammen, det her er Bobbi Thomasson, kvinden, der kan få Daniel Ek i tale.
- Hej. - Godt klaret!
Vi har været i gang i månedsvis,
men alle var ligeglade indtil dit opslag.
- Bobbi. - Rhonda. Hyggeligt.
Vi lagde din video på vores side.
Den har fået over 20,000 likes på under to timer.
Hashtagget "Scratch the Record" har trendet siden i går.
Vi har fået forbindelse. Nu går vi til den.
Nej, jeg tror ikke, jeg er den rette person til det her.
Jeg lagde bare en video op, fordi jeg var træt og gnaven.
Jo, selvfølgelig er du det.
Vi er alle aktivister nu. De har tvunget os til det.
Det her lyder måske underligt,
men jeg kender Daniel Ek personligt, okay?
Vi voksede op sammen, og jeg støtter jer selvfølgelig,
men jeg lagde videoen op, fordi jeg ville starte en dialog.
Og uanset hvad, vil jeg vente og se, hvad han siger.
Så du har ikke tjekket din Instagram endnu?
Han holdt op med at følge dig her til morgen.
Daniel er ikke interesseret i en dialog.
Det er ingen af dem.
De vil have, vi holder kæft og forsvinder.
Bare så du ved det, så er der endnu en demonstration udenfor.
Okay.
Daniel, vil du se på det her?
Ja. Hvad er det?
Det er et forslag om at sælge Spotify.
Jeg ved, du ikke har overvejet det før,
men enhver direktør, enhver stifter må vælge sit øjeblik.
- Du har haft en fantastisk rejse. - Nej, jeg vil ikke sælge Spotify.
Du ansatte mig for at have nogen, der altid siger tingene, som de er.
Som det er nu, er markedet stadig til vores fordel.
Men hvad gør du, når markedsværdien falder til under introduktionsprisen?
Jeg ansatte dig, fordi du er pragmatisk og stædig, men det her er for meget.
Okay, hvordan kommer vi så ud af den her?
Vi må låne noget mere.
Daniel, sidste år lånte vi en milliard dollar.
Vi må låne mere for at komme igennem det her.
Vi opkøber, vi investerer i ny teknologi, som vi altid har gjort.
Det her er din vej ud.
Hvis du sælger Spotify, beskytter du din arv.
Du beskytter dit brand, du beskytter det, du har forsøgt at opbygge…
Jeg sælger ikke Spotify, jeg…
Jeg har ikke gjort det, jeg vil endnu.
- Daniel… - Hvad?
Scratch the Record! Scratch the Record!
Okay, bare hold lav profil. Vagterne er her.
Scratch the Record! Scratch the Record!
- Daniel, det her er vanvittigt! - Ja, det ved jeg.
- Bare slap af, okay? - Slap af?
Vores forretningsmodel er fin.
Vi har nyt indhold, vi giver dem mere støtte og snart Discovery Max.
Der er ingen grund til panik.
Jeg er her ikke som Daniel Eks fjende.
Jeg er her som en, der engang kendte ham
og troede på det, han lovede mig og andre musikere.
Scratch the record!
Jeg er her i dag for at sige, at nok er nok.
Jeg har bedt mine venner være tålmodige.
Jeg har virkelig prøvet at tro på ham.
Men gennemsnitslønnen for en ansat på Spotify er 130,000 dollar,
mens musikerne på hans platform ligger på deres knæ.
Daniel Ek, det er på tide, at du "ridser pladen".
Det er på tide, du sætter dig ned og taler med os for alvor denne gang.
- Utroligt. - Ja.
Det er distraherende for kontoret. Det forstyrrer.
- Vi burde ringe til politiet. - Vi kan ikke ringe til dem.
Dette er en platform for musikere. Det ser skidt ud, hvis de bliver anholdt.
Præcis.
Okay, det ser ud til, politiet dukkede op alligevel.
Satans.
Scratch the Record!
Slip hende!
Det her er slemt, Daniel.
Det er kun en nyhed, fordi vi er i Sverige.
Vi må ikke glemme, vi er på markedet i New York.
Vi har flere kinesiske aktieholdere end svenske.
Men det kan påvirke dine muligheder for at få et lån. Ved du hvad?
Jeg knokler mig selv ihjel, og jeg løber fra bank til bank.
Ved du, hvad deres første spørgsmål er?
Om disse demonstrationer.
Daniel. Du har gjort det klart, at du ikke vil sælge Spotify.
Du vil have mig til at finde flere penge til nye innovationer.
Hvis det er tilfældet, må du sørge for, det her ikke vokser.
Én ting, jeg har lært i politik…
"Lad aldrig dig selv blive historien."
- Vil du lege med os, far? - Jeg leger senere.
Hej.
Hvordan har du det?
Du er overalt nu, Daniel.
Demonstrationerne stopper ikke.
Og alle de pokkers stædige folk, der mener, at Spotify skal ændres.
- Hvad mener de egentlig? - Er det de nye tegninger?
Ja.
Ja, det er tegningerne.
Ernst var bekymret for, om du synes, det bliver lidt for stort.
Gå ikke på kompromis. Jeg synes, vi skal gøre det større.
Fik du fat i Sundin?
Okay, sig til den forræder, at jeg kommer nu.
- Hej. - Hej!
Hvordan går det? Godt at se dig.
- I lige måde. - Hvordan har du det?
- Jamen, jeg er i live. - Ja, godt.
Discovery Max så… Jeg så nogle testresultater. De var…
Her er sagen. Jeg har brug for, du gør noget.
Okay…
Du skal ringe til Bobbi Thomasson.
Jeg vil have dig til at forklare hende, at det, hun gør,
kun vil ødelægge ting.
Det er en misforståelse af, hvordan Spotify fungerer.
Jeg har ikke set Bobbi i omkring ti år.
Jeg kan prøve at få fat i hendes kontaktoplysninger, så du kan…
Vent… Prøve?
- Ja, jeg kan prøve at få… - Hun var din kunstner.
Du skrev kontrakt med hende. Du promoverede hende.
- Du kan kontakte hende. - Nej, det kan jeg ikke.
Jeg forstår.
Du bruger dem, skriver kontrakt, tjener penge på dem,
og når du er færdig, glemmer du dem.
Når Bobbi er træt af sin indtjening,
kontakter hun så Universal eller BMG?
Kontakter hun så nogen af dem, der er ansvarlige for, hvad hun tjener?
Nej, hun og hendes fucking venner slår lejr udenfor mit kontor,
kaster alt deres lort over på mig.
Skrev jeg kontrakt med hende? Opmuntrede jeg hende?
Opmuntrede jeg nogen af de millioner, der lever i den fantasi,
du har solgt dem om, at de bliver den næste Drake, Taylor Swift,
så de skrev under på en skamløs kontrakt, de var for unge til at forstå?
Men hvem holder de ansvarlig? Mig!
Men du er ligeglad! Selvfølgelig! Hvorfor ikke?
Du og pladeselskaberne fik det, I ville, 70 procent af alt, vi tjener.
Du fik en god aftale der.
Og I fik en dum idiot, der gik med til det.
Der går noget tid, men du kan vente her.
På en bistro i Rågsved?
- Hvorfor er du her, Daniel? - Jeg synes, vi skulle tale sammen.
Nu? Når jeg har en koncert?
Jeg er ligeglad med de andre. Men du, Bobbi, du kender mig.
Det var derfor, jeg tilsluttede mig. Hvis du ikke kender dem, lytter du ikke.
Men hvad er det, jeg skal lytte til?
Folk, der ikke vil acceptere, verden har ændret sig?
Intet har ændret sig! Det er fandeme et mareridt.
Måske har du ikke forstået, hvordan man får mest ud af Spotify.
- Lad nu være. - Hør på mig. Lad mig sige én ting.
Hvis du vil lade mig, vil jeg vise dig, hvordan man får mest ud af Spotify.
Og hvad så? Vil du dele hemmeligheden med den sidste 1,5 million kunstnere?
Kan du huske, hvordan det var? Du fortalte, Pirate Bay havde dine sange.
Så vi skal være taknemmelige for, de ikke stjæler fra os som dengang?
Nej, det er ikke det, jeg siger.
Du taler om din rejse…
Men hvad med vores rejse?
Alle de millioner af musikere, der ikke har kontrol over betalinger.
Det kan ikke være mit ansvar at hjælpe alle musikere.
Hvorfor ikke? Du er den mest magtfulde person i musikbranchen.
Du er systemet, og det var det, du ønskede dig.
Du ville skabe den største musikplatform.
- Bobbi, det er nu. - Okay.
- Fedt sted… - Det er noget lort.
Det her sted… Pointen er, ingen skal lytte.
Bobbi, lad mig hjælpe dig.
Bobbi, kom nu.
- Okay. - Tak.
Tak, fordi du blev til det hele.
Hvad er der?
Jeg forstår, du vil have, at jeg ændrer Spotify.
Men de ændringer, du vil have, bliver vores undergang.
Sådan behøver det ikke være.
Du har dine sange, Bobbi.
Din musik. Det er, hvad Spotify er for mig.
Alt, jeg er, er en del af det.
Og det er lige meget, hvad du siger…
Jeg vil aldrig lade nogen tage det fra mig.
MIT NAVN ER BOBBI THOMASSON.
JEG ER PROFESSIONEL MUSIKER.
Scratch the Record.
HVER GENERATION HAR VINDERE OG TABERE.
FOLK SIGER, SÅDAN ER DET.
MEN VI MÅ ANERKENDE FORSKELLEN MELLEM FORANDRING OG UDNYTTELSE.
JEG SKRIVER DETTE SOM LEDER AF EN GRUPPE KALDET
…spredes nu verden over.
Den svenske kunstner Bobbi Thomasson…
TUSINDVIS AF MUSIKERE PÅ GADEN
STØRSTE SAMLING AF MUSIKERE OG FANS
BOBBI SIGER "SCRATCH THE RECORD!"
TALSKVINDE BOBBI THOMASSON ER VERDENSKENDT
Scratch the record.
Det er noget pis.
Du ved, vi kun er her for at blive ydmyget.
Det amerikanske senat skal ydmyge os.
Jeg burde ikke være her. Jeg er ikke amerikaner.
Daniel, du har styr på det.
Ved du, hvad det er? Det er teater.
Du er direktøren, Daniel.
Du driver virksomheden.
Hvis vi taber den diskussion foran komiteen,
så kan hele virksomheden gå under, så lad være at stritte imod.
Okay? Hold fokus. Bevar roen, og svar roligt på alt, de kommer med.
Vi er fremme.
Hvilken magt har komiteen?
De kan anbefale en fast pris på en streaming,
regulere alt og ødelægge vores forretningsmodel.
Koncentrer dig om senator Landy. Det er hendes høring. Hun ønskede den.
Hun har satset alt. Lad hende ikke vinde.
Daniel?
Hvad fanden laver hun her?
Glem hende. Hun er irrelevant.
Hun er her som repræsentant. Det er lige meget.
Du må stoppe Landy.
Hvad med de andre?
Hold dem engagerede. Så længe, de får øjenkontakt med dig, så er vi okay.
Når de undviger dit blik, er vi færdige. Daniel…
…du klarer det her.
Sværger du at sige sandheden og intet andet end sandheden.
- I Guds navn? - Ja.
Vil De identificere Dem selv for komiteen?
Mit navn er Daniel Ek, direktør og medstifter af Spotify.
Hr. Ek, De har tidligere beskrevet Spotifys mission som:
"At slippe menneskets kreativitet fri
ved at give en million kunstnere muligheden for at leve af deres kunst."
Ja.
Hvor langt er De med det?
Langt. Mængden af kunstnere, der kan forsørge sig selv på streams
er fordoblet de sidste tre år og tredoblet siden 2015.
Det er imponerende.
Så med jeres nuværende vækstrate
rammer I den million om… lige under 75 år?
Jeres forretningsmodel arbejder ikke for musikere, vel?
Det er ikke sandt.
Hvad er gennemsnitsindtægten for en kunstner, der ikke forsørger sig?
Antallet af kunstnere ændrer sig for hurtigt til, vi kan vide det.
Hr. Ek, fra jeres egen data kan jeg her se, at tallet er…
Tolv dollar om måneden.
- Kan man leve af det? - Det tal er ikke bekræftet.
Det er taget fra jeres egne resultater.
Undskyld mig, fru formand. Hr. Ek…
Er det ikke sandt, at Spotify kun er én platform blandt mange?
Jo, det er korrekt. Spotify er én platform af mange,
og kunstnere har flere platforme, de kan tjene penge på.
Det er ikke rimeligt at lægge det hele på Spotify.
Hvilken procentandel af streamingmarkedet kontrollerer Spotify?
Jeg mener, det er omkring 25 procent.
I kontrollerer 45 procent af det amerikanske marked alene.
I nogle lande er andelen 60 procent.
Fem gange så mange brugere som jeres nærmeste rival.
I er praktisk talt et monopol.
Vi er ikke et monopol.
Ingen kunstner kan forlade jeres platform,
ingen kunstner kan risikere at miste eksponering for jeres publikum.
I kontrollerer streaming, og I kontrollerer musikeres skæbner.
Undskyld, senator. Var det et spørgsmål, eller…?
Mener du, at jeres forretningsmodel skaber et problem for kunstnere?
Spotify handler om partnerskab med kunstneren
og at bygge musikindustrien sammen med dem og skabe en fremtid sammen.
Da Copyright Royalty Board gav sangskrivere
deres første lønforhøjelse i 50 år, hvordan reagerede Spotify så?
- Vi bad om en udredning. - I bad om en udredning?
I tog dem i retten. I kørte en appelsag mod dem,
og I fik advokater til at argumentere for en andel af deres betaling.
Lyder det som en virksomhed, der støtter kunstnere?
Det lyder som en virksomhed, der har sin egen tilgang,
men vi støtter sangskrivere.
Vi er partnere med dem, vi kæmper for dem.
I bruger jeres størrelse og budget på at få kritikere til at tie.
I udnytter enhver mulighed for at skære i
den andel, I betaler musikere.
Mener De ikke, I har et ansvar overfor disse mennesker?
Jeg mener, at musikere må forstå,
at jeg er deres bedste ven.
Jeg er den eneste, der ikke lyver for dem.
Jeg er den eneste, der er ærlig omkring, at vi ikke kan vende om,
at det er en ny industri med nye regler og nye principper.
Det er mig, der arbejder dag og nat for at skabe de muligheder,
de har brug for for at opnå deres drømme.
Hvad er Discovery Max?
Discovery Max er et perfekt eksempel.
Det er en tjeneste, der hjælper kunstnere.
Discovery Max er en tjeneste,
hvor I tager en større andel af kunstnernes royalties
og tilbyder dem ekstra promovering.
Discovery Max er en udveksling mellem Spotify og kunstneren.
Det er ren bestikkelse, og det må stoppe.
Det er ordkløveri, hr. Ek.
I reducerer kunstnerens royalties, og så sørger I for aftalt spil.
Det er ikke aftalt spil.
De store pladeselskaber ejer næsten 20 procent af Spotify, ikke sandt?
Det er muligt, det er omkring det tal, ja.
Så musikerne hører under selskaberne,
selskaberne ejer en del af Spotify, Spotify beslutter, hvem der promoveres,
og så går indtægterne fra de streams direkte tilbage til de pladeselskaber.
Hvilken del af det lyder ikke som kartelvirksomhed?
Vi er ikke et kartel.
I kontrollerer markedet.
I er i lommen på leverandørerne.
Og I bruger hele tiden jeres indflydelse og jeres teknologi
på at nedbringe den andel, I betaler musikerne,
dem, der afhænger af jer og jeres platform for at forsørge sig.
Kan du virkelig sidde der og fortælle mig, at der er noget sted i verden,
hvor det ville være acceptabelt?
Der er mange negative kommentarer. Ordet "kartel" giver genlyd.
Det er bare på sociale medier, ikke…
Lad os håbe, de presser hende på samme måde, som de pressede dig.
Vil De identificere Dem selv for komiteen?
Mit navn er Bobbi Thomasson.
Jeg er musiker, men jeg er her i dag
som den internationale leder af en gruppe kaldet "Scratch the Record".
Det er en forening for musikeres rettigheder?
Ja, det er korrekt.
Og hvad arbejder I for?
Når vores musik bliver brugt, når den bliver streamet,
så mener vi, musikerne fortjener at blive betalt en fast pris per stream.
Og det ønsker vi juridisk anerkendt.
Vi vil alle gerne have højere løn, men det betyder ikke, vi kan ændre loven.
Musikere har presset streamerne for en fornuftig andel,
men vi får kun ord. Vi har brug for en lov.
I hver generation er der vindere og tabere.
Og folk siger, sådan er det bare.
Men dette senat har altid kunnet se forskel
på forandring og udnyttelse.
Frk. Thomasson, med al respekt,
De arbejder ikke på fronten, De er musiker, og det har De valgt.
Så De vil have, at musikere accepterer, at musik er dyrebart,
men de er undværlige?
- Det var ikke det, jeg sagde. - Det var det, De sagde.
Det er det, alle altid siger.
Men hvis man vil nyde noget,
har man ikke ret til at ignorere de forhold, det blev skabt under.
Spotify er… Det er bare en platform.
Spotify spytter et produkt ud til millioner af mobiler og laptops
som en fabrik.
Og arbejderne, der laver det produkt, er musikerne.
Spotify fortæller os altid, vi bør være taknemmelige for eksponering,
men jeg er her for at sige, man ikke kan betale regninger med likes.
Vi er ligeglade med, hvor mange analyser, I laver,
hvor mange måder I kan fortælle os,
at vi har flere lyttere i Boston end Stockholm.
Når vores arbejde bliver brugt, vil vi have løn.
Hvorfor kommer det senatet ved?
Er det ikke op til markedet? Eller forbrugeren?
Fordi i 1938
var det senatet, der indførte en fast minimumsløn for ansatte
i de nye stål- og olieindustrier.
Senatorer så, at verden havde ændret sig.
Der var behov for en ny lov.
Den minimumsløn er åbenlys nu.
Men cheferne kæmpede imod.
Lovgiverne måtte indse, at olieselskaberne havde for meget magt.
Det er præcis, hvor vi er i dag. Det handler om nutidens monopoler.
Det handler om, om vi er modige nok til at se, at musikere
ikke er anderledes end olie- og stålarbejdere.
Vi fortjener de samme rettigheder.
Den samme anerkendelse. Og indtil vi erkender det,
så vil streaming altid være udnyttelse.
Vrøvl. Udnyttelse? Loven? Hvem tror hun, hun er?
Hun er en, der ved, hun har flere senatorers støtte.
Og hvad så? Det har vi også. Vi har…
Lobbyister. Vi har indflydelse. Tal ikke med hende, Daniel.
Jeg kan ikke ignorere hende længere. Bare bevar roen.
Hej.
Det var… Du var imponerende.
- Det ved jeg, du ikke mener. - Jo, det gør jeg desværre.
Jeg er bare budbringeren.
Men budskabet, Bobbi, det kan du ikke mene alvorligt.
Udnyttelse?
Du sammenligner Spotify med et olieselskab.
Jeg kan huske, hvad du sagde i begyndelsen…
Jeg kan huske dit løfte om, at alle ville tjene på Spotify.
Tænk over det.
- Daniel. - Ja?
- Så er det klar. - Hvad er klar?
Jeg har talt med banken. Endnu en milliard. Du fik lånet.
Okay…
Hvad gør vi med alt det her?
Tror du, en bank går op i, hvad aktivister eller senatorer mener?
I alt dette kaos hørte de én ting: 45 procent.
Du kontrollerer markedet. Det er alt, de går op i.
Hvad synes du?
Måske har du ret?
Måske har jeg været i politik for længe.
Men hør her… Det er det sidste lån, vi får.
Du må finde ud af forretningsmodellen.
Hvis du ikke kan det, så lad være at tage pengene.
Tak.
Er du okay?
Så du, hvor Bobbi gik hen?
Ved du, hvad jeg fortryder mest ved Spotify?
At jeg ikke forlod forhandlingerne.
Da vi sad der i de første møder om rettighederne…
Jeg burde have sagt: "Det her er fremtiden.
Hvis I vil være en del af den, skal det være på vores vilkår."
Det ville have været så smukt.
Så det, du siger, er, at alt ville blive bedre,
hvis du lytter endnu mindre til andre?
Ja.
Okay, folkens! Det var sidste skud for mig og for jer, folkens!
INSPIRERET AF ROMANEN "SPOTIFY UNTOLD"
Tekster af: Satine von Gersdorff